ai4bharat/Pralekha huggingface dataset:
وزارت دفاع
ہندوستانی کوسٹ گارڈ نے 20 بنگلہ دیشی ماہی گیروں کو بچا کر انہیں بنگلہ دیشی ہم منصب کے حوالے کیا
ہندوستانی کوسٹ گارڈ  نے 25 اکتوبر 2022 کو ہند-بنگلہ دیش بین الاقوامی سمندری سرحد  کے قریب ساگر جزیرے کے سمندر سے 20 بنگلہ دیشی ماہی گیروں کو بچایا۔ ایک تیز مربوط تلاش اور بچاؤ  آپریشن کے دوران، ہندوستانی کوسٹ گارڈ نے اس وقت ان کی جان بچائی جب سمندری طوفان ’’سیترنگ‘‘ کے زمین سے ٹکرانے کے بعد کی نگرانی کے لیے کوسٹ گارڈ ڈورنیئر طیارے نے ان کی الٹتی ہوئی کشتیوں کو دیکھا اور ایس اے آر ٹیم کو اس کے بارے میں الرٹ کیا۔ انہیں فوری طور پر بچا لیا گیا اور بنگلہ دیش کوسٹ گارڈ کے حوالے کر دیا گیا۔
آئی سی جی نے سمندری طوفان ’’سیترنگ‘‘ کے زمین سے ٹکرانے کے بعد اپنا ڈورنیئر ہوائی جہاز اوڈیشہ اور مغربی بنگال کے ساحل کے قریب کے علاقے کو صاف کرنے اور سمندری طوفان سے متاثرہ ماہی گیروں کو مدد فراہم کرنے کے لیے شروع کیا تھا۔ نگرانی کے چکر کے دوران، آئی سی جی ڈورنیئر طیارے نے تقریباً 20 افراد کو پانی میں دیکھا، جو آئی ایم بی ایل سے تقریباً 90 این ایم دور تھے کیونکہ ان کی کشتیاں طوفان میں الٹ گئی تھیں۔ بچ جانے والے افراد پلٹی ہوئی مچھلی پکڑنے والی کشتی کے سہارے تیر رہے تھے اور ملبے سے لپٹے ہوئے تھے۔ آئی سی جی نے جان بچانے والی ریفٹ کو آس پاس کے علاقے میں گرا یا اور اس وقت تک اس علاقے میں موجود رہا جب تک زندہ بچ جانے والے اس ریفٹ پر سوار نہیں ہو گئے۔
اس کے بعد آئی سی جی طیارے نے تجارتی جہاز ’’نانتا بھوم‘‘ کو اس طرف بلایا، جو ملائیشیا کے پورٹ کلنگ سے کولکاتا جانے کے دوران اس کے آس پاس ہی تھا، اور اسے اپنے ذریعے گرائے گئے لائف ریفٹ سے 20 افراد کو اٹھانے کی ہدایت دی۔
کوسٹ گارڈ کے جہاز وجیا، وراد اور سی-426 کو ایس اے آر کی کوششوں کو بڑھانے اور علاقے کو صاف کرنے کے لیے موڑ دیا گیا۔ 20 بنگلہ دیشی ماہی گیروں کو بعد میں آئی سی جی جہاز وجیا نے اپنے قبضے میں لے لیا۔ ہندوستانی کوسٹ گارڈ اور بنگلہ دیشی کوسٹ گارڈ کے درمیان دستخط شدہ مفاہمت نامہ  کے مطابق ماہی گیروں کو بنگلہ دیشی کوسٹ گارڈ کے حوالے کرنے سے پہلے آئی سی جی جہاز میں موجود میڈیکل آفیسر نے ان کی فٹنس کی جانچ کی۔
قابل ذکر ہے کہ ہندوستانی کوسٹ گارڈ نے اوڈیشہ اور مغربی بنگال کی ریاستی حکومتوں کے ساتھ مل کر، آنے والے موسم/سمندری طوفان سے لاحق خطرے کو کم کرنے کے لیے اپنے طے شدہ معیاری آپریٹنگ طریقہ کار کے مطابق پیشگی اور احتیاطی اقدامات شروع کر دیے تھے اور ہندوستانی محکمہ موسمیات کی جانب سے سمندری طوفان ’’سیترنگ‘‘ کے حوالے سے’’کم دباؤ والے علاقے‘‘ کی تشکیل کے بارے میں کی گئی پیش گوئی کا پہلا اشارہ ملنے کے بعد تمام ماہی گیری کی کشتیوں کی بروقت اور محفوظ واپسی کو یقینی بنایا تھا۔ یہ ایڈوائزری بنگلہ دیشی کوسٹ گارڈ کے ساتھ بھی شیئر کی گئی تھی۔ طوفان کے موسم کے گزرنے کے دوران، راڈار اسٹیشن اور ریموٹ آپریٹنگ اسٹیشنوں کے ذریعے آئی سی جی کی طرف سے ایڈوائزری نشر کی جاتی رہی۔
ایٹمی توانائی کا محکمہ
ایٹمی توانائی کے محکمے نے یوگ اور تندرستی کا فیسٹول منایا
نئی دہلی،21جون2019؍یوگ اور تندرستی کے فیسٹول کے عنوان کے ساتھ ایٹمی توانائی کے محکمے میں گیٹ وے آف انڈیا کے جاذب نظر کمپلیکس کے او وائی سی لان میں ‘یوگ بائی گیٹ وے’ کے موضوع پر یوگ کا پانچواں بین الاقوامی دن منایا۔ ایٹمی توانائی کے محکمے میں انتظامی اور اکاؤنٹس کے جوائنٹ سیکریٹری جناب سنجے کمار کی سربراہی میں ایٹمی توانائی کے محکمے کے 200 سے زیادہ سیئنرافسروں اور عملے نے یوگ کے دن کی تقریب میں شرکت کی۔
ایٹمی توانائی ری کریئشن کلب کی طرف سے اس پروگرام کا اہتمام کیا گیا تھا اور کلب کے صدر جناب ابھے کمار نے اس کی قیادت کی۔ ایٹمی توانائی کے محکمے میں یوگ اور تندرستی کا فیسٹول منایا جارہا ہے۔
یوگ کے بین الاقوامی دن کے مقدس موقع پر محکمے کے افسروں اور عملے کی طرف سے بڑی تعداد میں شرکت اور جوش کی وجہ سے یہ پروگرام نہایت کام رہا ۔کامن یوگ پروٹوکول کے علاوہ یوگ اور تندرستی کے فیسٹول کے حصے کے طورپر بہت سی سرگرمیوں کا اہتمام کیا گیا۔ ان مختلف سرگرمیوں میں بہت سے مقابلوں کا اہتمام کیا گیا ، جس میں روز مرہ کی طرز زندگی میں یوگ کو اپنانے کے اہم فوائد کو اجاگر کیا گیا۔مختلف سرگرمیوں میں یوگ کے موضوع پر سلوگن کے مقابلے ،آرٹیکل لکھنے کے مقابلے ، پوسٹر بنانے کے مقابلے، کوئز کمپٹیشن، میوز ک اور گروپ ڈانس مقابلے شامل ہیں۔ مختلف ثقافتی پروگراموں کا بھی اہتمام کیا گیا۔ یوگ کے صحت فوائد کے بارے میں لیکچرز، ورکشاپ اور مختلف دیگر تعلیمی پروگراموں کا بھی اہتمام کیا گیا۔
یوگ کے بین الاقوامی دن کی تقریب کا اصل مقصد یوگ کو ایک شہری کی طرزز ندگی کا اٹوٹ حصہ بنانا ہے اور سب کے لئے صحت مند زندگی کو یقینی بنانا ہے۔ اس سمت میں یوگ اور تندرستی کا فیسٹول ایک اہم قدم ہے۔ یوگ کے مثبت اثرات ہماری صحت پر پڑتے ہیں۔بہت سی بیماریوں کو کنٹرول کرنے میں یوگ کے مثبت اثرات ظاہر ہوتے ہیں۔
اس سال یو گ کی تقریبات کو ایک ماحول دوست طریقہ سے منایا جانا ہے۔یوگ کے مثبت اثرات اور کچھ خاص بیماریوں کی صحت تجاویز کو فروغ دینے کا ایک سچا ثبوت ہے۔ مختلف ریاستوں نے تناؤ سے متعلق ذہنی انتشار، سانس لینےسے متعلق الرجی، بے چینی، ذیابیطس اور دل کی بیماری کے علاوہ معذوروں کی باز آباد کاری میں یوگ کے مثبت اثرات دکھائے ہیں۔
U: 2540
(Visitor Counter : 66
وزیراعظم کا دفتر
وزیر اعظم نے ’ 8 سال کے سوشاسن ‘ کے بارے میں جھلکیاں شیئر کیں
وزیر اعظم، جناب نریندر مودی نے گزشتہ 8 سالوں کے دوران ملک کی حکمرانی میں کے سلسلے میں کی جانے والی اصلاحات اور مختلف اقدامات کے بارے میں اپنی ویب سائٹ  اور MyGov سے مضامین اور ٹویٹ تھریڈ شیئر کئے ہیں۔ ان مضامین اور ٹویٹ تھریڈ کا تعلق آتم نربھر بھارت ، حکمرانی کا عوام پر مرکوز اور انسانیت پر مبنی نقطہ نظر، دفاعی شعبے میں اصلاحات اور غریبوں کی حمایت کرنے والی حکمرانی کو فروغ دینے کی کوششوں کے پہلوؤں کے بارے میں ہیں۔
ٹویٹس کی ایک سلسلے میں، وزیر اعظم نے کہا:
بھارت کے 130 کروڑلوگوں نے فیصلہ کیا ہے کہ وہ بھارت کو اتم نربھر بنائیں گے۔ خود کفیلی پر ہمارے زور کو عالمی خوشحالی میں تعاون کرنے کے وژن سے تحریک ملی ہے۔ #8YearsOfSushasan‘‘
’’ہماری حکومت ہر ایک ہندوستانی کا خیال رکھتی ہے۔ ہم عوام پر مرکوز اور انسانیت پر مبنی نقطہ نظر کے ساتھ کام کررہے ہیں۔ #8YearsOfSushasan‘‘
’’نمو ایپ پر دیا گیا یہ مضمون دفاعی شعبے میں اصلاحات کے ایک سلسلے پر روشنی ڈالتا ہے جس میں ملک کے اندر ساز و سامان تیار کرنے، دفاعی کوریڈور تیار کرنے، دفاعی برآمدات کو فروغ دینے کے علاہ بھی بہت کچھ شامل ہے۔ #8YearsOfSushasan‘‘
’’سب کا ساتھ، سب کا وکاس، سب کا وشواس اور سب کا پریاس‘‘ کے منتر سے تحریک پاکر ہماری حکومت نے عوام کی حمایت کرنے والی حکمرانی کو فروغ دینے کے لیے متعدد کوششیں کی ہیں جو غریبوں، نوجوانوں، کسانوں، خواتین اور پسماندہ لوگوں کی مدد کرتی ہے۔ #8YearsOfSushasan‘‘
۔۔۔۔۔۔۔۔۔۔۔
ش ح۔ا گ ۔ن ا۔
U- 6111
(
امور صارفین، خوراک اور عوامی تقسیم کی وزارت
مرکزی حکومت نے 1266 0 میٹرک ٹن اضافی پیاز کے لئے معاہدہ کیا، جس سے مجموعی درآمد تقریباً 30ہزارمیٹرک ٹن ہوگئی ہے
نئے معاہدے کے مطابق پیازکی آمد27دسمبر سے شروع ہوگی ، ایم ایم ٹی سی نے 15ہزارمیٹرک ٹن پیاز کے لئے نئے ٹینڈرجاری کئے
نئی دہلی ،12 دسمبر : مرکزی حکومت نے اضافی 12660میٹرک ٹن پیاز کے لئے معاہدہ کیاہے جس کی ہندوستان میں آمد 27دسمبر ، 2019 سے شروع ہوگی ۔ پیاز کی اضافی مقدارکے ساتھ اب تک درآمدکی جانے والی پیاز کی کل مقدارتقریباً30ہزارمیٹرک ٹن تک پہنچ گئی ہے۔ امورصارفین کے محکمے بھی ایم ایم ٹی سی کو ہدایت جاری کی ہے کہ وہ آج اضافی 15ہزارمیٹرک ٹن پیازکے لئے نئے ٹینڈر  جاری کریں ۔
اس سے قبل 9دسمبر ، 2019 کو مرکزی حکومت نے خوردہ فروخت کرنے والوں کے لئے ذخیرہ کرنے کی حد 5میٹرک ٹن سے گھٹاکر2میٹرک ٹن کردی ہے ۔ ذخیرے کی حد میں خوردہ فروشوں کے لئے ترمیم کی گئی ہے ۔ تھوک فروشوں کے لئے ذخیرے کی حد25میٹرک ٹن ہی رہے گی ۔ درآمدکاروں کو درآمدشدہ پیاز کے لئے ذخیرے کی ان حدود سے چھوٹ رہے گی ۔
امورصارفین ، خوراک اور عوام تقسیم کے مرکزی وزیرجناب رام ولاس پاسوان نے تمام وزرائے اعلیٰ کو ایک خط بھی لکھاہے جس میں ان سے کہاگیاہے کہ وہ بازارمیں سپلائی کو بہتربنانے اور ذخیرہ کرنے کی حدوں کو سختی سے نافذ کئے جانے کو یقینی بنانے کے لئے ذخیرہ اندوزی کے خلاف فوری کارروائی کریں ۔
ہنر مندی کے فروغ اور صنعت کاری کی وزارت
جناب دھرمیندر پردھان نے 10 لاکھ سرکاری اسامیوں کو پُر کرنے کے وزیر اعظم کے فیصلے کا خیر مقدم کیا
تعلیم اور ہنر مندی کی ترقی اور انٹرپرینیورشپ کی وزارت اسامیوں کو جلد سے جلد پُر کرنے کے لیے پرعزم ہے - جناب دھرمیندر پردھان
تعلیم اور ہنرمندی کے فروغ اور صنعت کاری کے مرکزی وزیر جناب دھرمیندر پردھان نے اگلے 1.5 برسوں میں مشن موڈ میں 10 لاکھ سرکاری اسامیاں کو پُر کرنے کے فیصلے کے لیے وزیر اعظم جناب نریندر مودی کا شکریہ ادا کیا ہے۔
جناب دھرمیندر پردھان نے کہا کہ تعلیم اور ہنرمندی کے فروغ کی وزارت اگلے 1.5 برسوں میں اپنے اپنے متعلقہ محکموں میں تمام خالی اسامیوں کو پُر کرنے کے لیے پرعزم ہے۔ انہوں نے اس فیصلے کو اہم اور عوام پر مرکوز قرار دیا، جو روزگار کے منظرنامے کو مزیدابھارےگا اور اس سے بھارت کے نوجوانوں میں بہت زیادہ خوشی اور امید پیدا ہوگی ۔ انہوں نے یہ بھی کہا کہ جواب دہی، عوام پر مبنی حکمرانی اور مقررہ وقت سے پہلے اہداف کو پورا کرنا وزیر اعظم جناب نریندر مودی کی قیادت والی اس حکومت کی پہچان ہے۔ انہوں نے یہ بھی کہا کہ اعلیٰ تعلیمی اداروں، کیندریہ ودیالیوں، جواہر نوودیہ ودیالیوں اور دیگر محکموں میں تمام تدریسی اور غیر تدریسی عہدوں کو جلد از جلد پُر کیا جائے گا۔
جل شکتی وزارت
باندھوں میں گادکے اثرات
جل شکتی اور سماجی انصاف اور تفویض اختیارات کے مرکزی وزیر مملکت جناب رتن لال کٹاریہ نے لوک سبھا میں بتایا کہ :
پانی ریاست کا موضوع ہے اور آبی وسائل کے پروجیکٹوں کی منصوبہ بندی ، نفاذ اور دیکھ ریکھ متعلقہ ریاستی حکومتوں کے ذریعے خود ان کے وسائل اور ان کی ضروریات اور ترجیحات کے مطابق کی جاتی ہے۔ اس سلسلے میں مرکزی حکومت کا رول محدود ہے جو کہ ریاستی حکومت کی مانگ پر اپنی متعدد اسکیموں کے ذریعے تکنیکی رہنمائی اور مرکزی مدد ریاستی حکومتوں کو فراہم کرتی ہے۔ اس وقت جاری باندھ کی بازآبادکاری اور بہتری کے پروجیکٹ  میں پارنٹر ایجنسیوں کے لیے ضرورت پر مبنی التزام کی ضرورت ہے، تاکہ چند منتخب باندھوں کی گمشدہ صلاحیت کو بحال کیا جاسکے۔
ڈی آرآئی پی کے تحت سینٹرل واٹر کمیشن نے ‘‘آبی ذخائر میں گاد کا تجزیہ اور نظم کے لیے کتابچہ’’ شائع کیا ہے اور باندھ کے مالکوں کو مشورہ دیا ہے کہ وہ اس کتابچہ پر عمل کریں۔ اس کے علاوہ باندھ بنانے اور اس کے دیکھ ریکھ سے متعلق گائڈ لائنس کا کتابچہ بھی شائع کیا گیا ہے۔ اس کے علاوہ موجودہ ڈی آر آئی پی کے تحت 162 آپریشن اور رکھ رکھاؤ مینول بھی تیار کیا گیا ہے، جس میں کھلنے اور بند ہونے والے دروازوں کا صحیح طریقہ اور آبی ذخائر سے گاد کو باہر نکالنے کے طریقے بتائے گئے ہیں۔
سی ڈبلیو سی ہائیڈرو گرافک سروے اور ریموٹ سنسنگ تکنیک کا استعمال کرکے آبی ذخائر کی گاد کا مطالعہ کرتا ہے۔ سی ڈبلیو سی پروجیکٹ اتھارٹیز / ریاستی حکومت سے حاصل کردہ گاد کا ڈیٹا بھی جمع کرتا ہے۔ اس جمع کیے گئے ڈیٹا کو ‘‘بھارت میں آبی ذخائر میں جمع ہونے والی گاد کا مجموعہ’’ کے طور پر جمع اور تجزیہ کیا جاتا ہے۔ پہلے سال 1991، 2001 اور 2015 میں ان مجموعوں کے تین ایڈیشن شائع کیے جاچکے ہیں۔ سال 2020 میں چوتھا ایڈیشن  شائع کیا گیا ہے، جس میں 369 آبی ذخائر کی معلومات شامل ہیں۔
۔۔۔۔۔۔۔۔۔۔۔
ش ح۔ق ت۔ ت ع۔
U-2036
(Visitor Counter : 60
ماحولیات، جنگلات اور موسمیاتی تبدیلی کی وزارت
ضابطوں کے بغیر تعمیری اور انہدامی کارروائی کرنے والے اداروں کے خلاف ماحولیاتی معاوضے کے طور پر 1.59 کروڑ روپے کا جرمانہ عائد کیا گیا
12 مقامات پر کام روکنے کے احکامات جاری کئے گئے، دھول اور متعلقہ فضائی آلودگی کو ختم کرنے کے لئے پندرہ روزہ مہم جاری رہے گی
نئی دہلی 4 جنوری 2021:دہلی این سی آر اور ملحقہ علاقوں کے لئے ہوا کے معیار کے منتظمہ کمیشن نے تعمیر اور مسمار کرنے کی سرگرمیوں سے دھول مٹی اور متعلقہ فضائی آلودگی کو ختم کرنے کے لئے مرکزی آلودگی کنٹرول بورڈ نیز ہریانہ ، راجستھان ، اتر پردیش اور دہلی کے آلودگی کنٹرول بورڈوں اور ریاستی آلودگی کنٹرول بورڈ کو ہدایت کی تھی کہ خصوصی ٹیمیں تشکیل دے کر این سی آر میں تعمیراتی اور مسمار کرنے والی سرگرمیوں  سے متعلقہ مواد کی نقل و حمل ، عمل اور نقل و حمل اور متعلقہ احاطوں میں معائنے کی مہم چلائی جائے۔
ان ایجنسیوں نے 227 ٹیمیں تشکیل دے کر 24.12.2020 سے 31.12.2020 تک شدت سے مہمات چلائیں۔ ان ٹیموں نے 3000 سے زیادہ سی اینڈ ڈی جگہوں کی اچانک جانچ پڑتال اور معائنہ کیا جن میں سے 386 جگہوں پر دیکھا گیا کہ وزارت ماحولیات ، جنگلات اور آب و ہوا میں تبدیلی کی وزارت اور مرکزی آلودگی کنٹرول بورڈ کے وضع کردہ مختلف سی اینڈ ڈی ویسٹ مینجمنٹ ضابطوں و رہنما اصولوں اور دھول مٹی کے اڑنے پر قابو پانے کے اقدامات کی تعمیل نہیں کی جارہی تھی۔ ضابطوں کے بغیر سرگرم اداروں کے خلاف ماحولیاتی معاوضے کے طور پر 1.59 کروڑ روپے کا جرمانہ عائد کیا گیا اور بارہ مقامات پر کام روکنے کے احکامات بھی جاری کئے گئے۔
جانچ کرنے والی ٹیموں نے سی اینڈ ڈی سرگرمیوں سے متعلقہ ساز و سامان کی نقل و حمل کے سلسلے میں بھی ضابطوں کی تعمیل کا جائزہ لیا۔ سی اینڈ ڈی مواد کی نقل و حمل سے متعلق ہدایات پر عمل نہ کرنے والی تقریباً 325 گاڑیوں پر لگ بھگ 1.17 کروڑ روپے کا ماحولیاتی معاوضہ ادا کرنے کا جرمانہ لگایا گیا۔
سی اینڈ ڈی ویسٹ مینجمنٹ قواعد اور اس سے متعلقہ رہنما خطوط کی تعمیل کے لئے اس طرح کی پندرہ روزہ مہم جاری رکھنے کا منصوبہ ہے تاکہ سی اینڈ ڈی سیکٹر سے دھول والی آلودگی کو ختم کیا جاسکے جو خطے میں ہوا کا معیار خراب کرنے میں نمایاں کردار ادا کرتی ہے۔
وزیراعظم کا دفتر
گھریلو ٹیکہ ساز اداروں کے ساتھ وزیراعظم کی گفت و شنید
وزیر اعظم نے ٹیکہ ساز اداروں کی کوششوں کی ستائش کی، جس کے نتیجے میں بھارت کے 100 کروڑ ٹیکوں کے سنگ میل کو عبور کرنے میں مدد ملی
وزیراعظم نے زور دیا کہ گزشتہ ڈیڑھ سال کے دوران سیکھے گئے بہترین طریقوں کو ادارہ جاتی بنانے کی ضرورت ہے
ٹیکہ ساز اداروں نے وزیر اعظم کے وژن اور متحرک قیادت کی ستائش کی؛ کہا کہ حکومت اور صنعت کے درمیان ایسا تعاون پہلے کبھی نہیں دیکھا گیا
23 اکتوبر 2021، نئی دہلی:
وزیر اعظم جناب نریندر مودی نے آج لوک کلیان مارگ پر گھریلو ٹیکہ ساز کمپنیوں کے ساتھ بات چیت کی۔
وزیر اعظم نے ٹیکہ ساز اداروں کی کوششوں کی تعریف کی، جس کے نتیجے میں ملک نے 100 کروڑ ٹیکہ کاری کا سنگ میل عبور کیا، اور کہا کہ انھوں نے بھارت کی کامیابی کی اس کہانی میں بڑا کردار ادا کیا ہے۔ انھوں نے عالمی وبا کے دوران ان کی محنت اور ان کے ذریعے دیے گئے اعتماد کی ستائش کی۔
وزیر اعظم نے زور دیا کہ ملک کو گزشتہ ڈیڑھ سال کے دوران سیکھے گئے بہترین طریقوں کو ادارہ جاتی بنانے کی ضرورت ہے، انھوں نے مزید کہا کہ یہ عالمی معیارات کے مطابق ہمارے طریقوں میں تبدیلی کرنے کا موقع ہے۔ انھوں نے کہا کہ پوری دنیا ٹیکہ کاری مہم کی کامیابی کے پس منظر میں بھارت کی طرف دیکھ رہی ہے۔ انھوں نے یہ بھی کہا کہ ٹیکہ بنانے والوں کو مل کر کام کرنا چاہیے تاکہ ہم مستقبل کے چیلنجوں کا مقابلہ کرنے کے لیے تیار رہیں۔
دیسی ٹیکہ ساز اداروں نے ٹیکے کی تیاری کے لیے مسلسل رہنمائی اور مدد فراہم کرنے پر وزیر اعظم کے وژن اور متحرک قیادت کو سراہا۔ انھوں نے ستائش کرتے ہوئے کہا کہ حکومت اور صنعت کے درمیان ایسا تعاون و اشتراک پہلے کبھی نہیں دیکھا گیا، اور اس کوشش کے دوران انضباطی اصلاحات، آسان طریقہ کار ، بروقت منظوریاں اور حکومت کی مددگار اور تعاون دینے والی نوعیت تعریف کی۔ انھوں نے کہا کہ اگر ملک پرانے اصولوں پر عمل پیرا ہوتا تو کافی تاخیر ہوجاتی، اور ہم ٹیکہ کاری کی اس سطح تک نہیں پہنچ پاتے جو ہم نے اب تک حاصل کی ہے۔
جناب ادار پونا والا نے حکومت کی طرف سے لائی گئی انضباطی اصلاحات کی ستائش کی۔ جناب سائرس پونا والا نے عالمی وبا کے دوران وزیر اعظم کی قیادت کی تعریف کی۔ ڈاکٹر کرشنا ایلا نے کوویکسین اور اس کی تیاری کے دوران مسلسل تعاون اور حوصلہ افزائی کے لیے وزیر اعظم کا شکریہ ادا کیا۔ جناب پنکج پٹیل نے اقوام متحدہ کی جنرل اسمبلی میں ڈی این اے پر مبنی ٹیکہ کے بارے میں بات کرنے پر وزیر اعظم کا شکریہ ادا کیا۔ محترمہ مہیما داتلہ نے وزیر اعظم کے وژن کی تعریف کی جس کی وجہ سے ملک کو ٹیکہ کاری کے اس سنگ میل تک پہنچنے میں مدد ملی۔ ڈاکٹر سنجے سنگھ نے ٹیکے کی تیاری کے میدان میں جدت طرازی اور بیک ورڈ انٹیگریشن کی اہمیت کے بارے میں گفتگو کی۔ جناب ستیش ریڈی نے اس کوشش میں حکومت اور صنعت کے درمیان اشتراک و تعاون کو سراہا۔
اس گفت و شنید میں جناب سائرس پونا والا اور جناب ادار پونا والا، سیرم انسٹی ٹیوٹ آف انڈیا نے شرکت کی؛ نیز ڈاکٹر کرشنا ایلا اور محترمہ سوچترا ایلا، بھارت بائیوٹیک انٹرنیشنل لمیٹڈ مسٹر پنکج پٹیل اور ڈاکٹر شیرویل پٹیل، زیڈس کیڈیلا؛ محترمہ مہیما داتلا اور جناب نریندر مانٹیلا، بائیولوجیکل ای لمیٹڈ؛ ڈاکٹر سنجے سنگھ اور جناب ستیش رام لال مہتا، جینووا بائیو فارماسیوٹیکل لمیٹڈ، جناب ستیش ریڈی اور جناب دیپک سپرا، ڈاکٹر ریڈی لیب اور ڈاکٹر راجیش جین اور جناب ہرشیت جین، پناسیا بائیوٹیک لمیٹڈ، صحت کے مرکزی وزیر اور کیمیکلز اینڈ فرٹیلائزرس کے مرکزی وزیر مملکت بھی اس گفت و شنید کے دوران موجود تھے۔
وزارت خزانہ
مرکز نے مالی سال 20-2019 ء کے لئے ریاستوں / یو ٹی کو جی ایس ٹی معاوضے کے طور پر 165302 کروڑ روپئے جاری کئے ، جب کہ ٹیکس کی وصولی 95444 کروڑ روپئے ہوئی
نئی دلّی ،28 جولائی / مرکزی حکومت نے حال ہی میں ریاستوں کو مارچ ، 2020 ء کے لئے جی ایس ٹی کے معاوضے کے طور پر 13806 کروڑ روپئے جاری کئے ہیں ۔ اس رقم کو ملا کر 20-2019 ء کے لئے ریاستوں کو معاوضے کی پوری رقم جاری کر دی گئی ہے ۔ سال 20-2019 ء کے لئے معاوضے کی جاری کی گئی کل رقم 165302 کروڑ روپئے ہے ، جس میں سال 20-2019 ء کے دوران محصول کی وصولی 95444 کروڑ روپئے رہی ۔
20-2019 ء کے لئے معاوضے کی ادائیگی کی خاطر 18-2017 ء اور 19-2018 ء کے دوران وصول کی گئی بقیہ رقم کو استعمال کیا گیا ہے ۔ اس کے علاوہ ، مرکز نے 18-2017 ء کے لئے آئی جی ایس ٹی کے تناسب کے بقایہ کے طور پر کنسولیڈیٹڈ فنڈ آف انڈیا سے 33412 کروڑ روپئے معاوضے کے فنڈ میں منتقل کئے ہیں ۔
درج ذیل جدول میں مالی سال 20-2019 ء کے لئے جی ایس ٹی معاوضے کے طور پر ریاستوں کو جاری کی رقم دکھائی گئی ہے :
|
|
نمبر شمار
|
|
ریاست / مرکز کے زیرِ انتظام علاقے کا نام
|
|
ریاستوں / یو ٹی کے لئے سال 20-2019 ء کے لئے جاری جی ایس ٹی معاوضہ

|
|
1
|
|
آندھرا پردیش
|
|
3028
|
|
2
|
|
اروناچل پردیش
|
|
0
|
|
3
|
|
آسام
|
|
1284
|
|
4
|
|
بہار
|
|
5464
|
|
5
|
|
چھتیس گڑھ
|
|
4521
|
|
6
|
|
دلّی
|
|
8424
|
|
7
|
|
گوا
|
|
1093
|
|
8
|
|
گجرات
|
|
14801
|
|
9
|
|
ہریانہ
|
|
6617
|
|
10
|
|
ہماچل پردیش
|
|
2477
|
|
11
|
|
جموں و کشمیر
|
|
3281
|
|
12
|
|
جھار کھنڈ
|
|
2219
|
|
13
|
|
کرناٹک
|
|
18628
|
|
14
|
|
کیرالہ
|
|
8111
|
|
15
|
|
مدھیہ پردیش
|
|
6538
|
|
16
|
|
مہاراشٹر
|
|
19233
|
|
17
|
|
منی پور
|
|
0
|
|
18
|
|
میگھالیہ
|
|
157
|
|
19
|
|
میزورم
|
|
0
|
|
20
|
|
ناگا لینڈ
|
|
0
|
|
21
|
|
اڈیشہ
|
|
5122
|
|
22
|
|
پڈو چیری
|
|
1057
|
|
23
|
|
پنجاب
|
|
12187
|
|
24
|
|
راجستھان
|
|
6710
|
|
25
|
|
سکم
|
|
0
|
|
26
|
|
تمل ناڈو
|
|
12305
|
|
27
|
|
تلنگانہ
|
|
3054
|
|
28
|
|
تری پورہ
|
|
293
|
|
29
|
|
اتر پردیش
|
|
9123
|
|
30
|
|
اترا کھنڈ
|
|
3375
|
|
31
|
|
مغربی بنگال
|
|
6200
|
|
|
|
میزان
|
|
165302
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 4198
(Visitor Counter : 185
وزارت دفاع
ہندوستان سری لنکا کی مسلح افواج کی صلاحیت اور صلاحیت سازی کو یقینی بنانے کے لئے پرعزم ہے۔ کولمبو میں ‘انڈیا – سری لنکا ڈیفنس سیمینار کم ایکزیبیشن’ میں ایک ویڈیو پیغام میں دفاعی سکریٹری کا اظہار خیال
آتم نربھر بھارت کے تحت ہندوستانی دفاعی شعبہ ایک بڑے انقلاب کی دہلیز پر ہے، معلومات کے تبادلے سے دو طرفہ تعلقات کو مضبوط بنانے میں مدد ملے گی
کولمبو میں ہندوستان کے ہائی کمیشن نے 07 جون 2023 کو ’انڈیا – سری لنکا ڈیفنس سیمینار کم ایکزیبیشن‘ کا اہتمام کیا۔ اس نمائش کا افتتاح سری لنکا کے وزیر دفاع جناب پریمیتا باندارا ٹیناکون نے کیا۔ دونوں ممالک کی صنعتوں کی بڑی تعداد نے نمائش میں حصّہ لیا اور اپنی مصنوعات کی نمائش کی۔
ویڈیو پیغام کے ذریعے اجتماع سے خطاب کرتے ہوئے دفاعی سکریٹری جناب گریدھر ارمانے نے یہ بتاتے ہوئے کہ 'پڑوسی سب سے پہلے' پالیسی کے ایک حصے کے طور پر حکومت ہند ہمسایہ ملک کی مسلح افواج کی صلاحیت اور صلاحیت سزای کو یقینی بنانے کے لیے پرعزم ہے سری لنکا کو ہندوستان کا ترجیحی ساجھے دار قرار دیا۔انہوں نے وزیر اعظم جناب نریندر مودی کے ساگر وژن  کو ہندوستان کی سمندری پالیسی کا بنیادی موضوع قرار دیا۔
اس وژن کی جڑیں ہمہ جہتی کے ذریعے خطے کے اندر تعاون کو آگے بڑھانے اور مشترکہ سمندری پڑوس میں اپنے دوست ممالک کو فائدہ پہنچانے کے لیے ہندوستان کی صلاحیتوں کو استعمال کرنے میں پیوست ہے۔
جناب گریدھر ارمانے نے بحر ہند کے خطے میں سلامتی کے محاز پر درپیش مشترکہ چیلنجوں مثلاً دہشت گردی، بحری قزاقی، منشیات اور ہتھیاروں کی اسمگلنگ اور غیر قانونی نقل مکانی پر روشنی ڈالی اور ایک محفوظ ماحول پیدا کرنے کے مقصد کے ساتھ ان چیلنجوں سے نمٹنے کے لیے بہتر اور فعال تعاون پر زور دیا۔
دفاعی سکریٹری نے اس بات پر زور دیا کہ ہندوستانی دفاعی شعبہ ایک بڑے انقلاب کی دہلیز پر کھڑا ہے۔ اور توجہ آتم نیر بھر بھارت اقدام کے تحت اختراعات اور انٹرپرینیورشپ کو فروغ دینے کے دوران مضبوط تحقیق و ترقی اور مقامی مینوفیکچرنگ ماحولیاتی نظام قائم کرنے پر مرکوز ہے۔ انہوں نے اس بات پر زور دیا کہ ان شعبوں میں معلومات کے تبادلے سے دونوں ممالک کے درمیان تعلقات کو مضبوط بنانے میں مدد ملے گی۔
سری لنکا ہندوستان کے بڑے ترقیاتی ساجھےداروں میں سے ایک ہے اور یہ دو طرفہ تعلقات کا ایک اہم ستون ہے۔ حکومت ہند نے سری لنکائی حکومت کو 150 ملین امریکی ڈالر کا دفاعی قرض دیا ہے۔ اس میں سے 100 ملین امریکی ڈالر کا قرض استعمال ہو چکا ہے۔
کابینہ
مرکزی کابینہ نے ہندوستان اور بولیویا کے درمیان روایتی نظام ادویہ اور ہومیو پیتھی کے شعبے میں باہمی اشتراک و تعاون سے متعلق مفاہمت نامے کو منظوری دی
نئی دہلی،15؍اپریل،وزیراعظم جناب نریندر مودی کی صدارت میں مرکزی کابینہ نے ہندوستان اور بولیویا کے درمیان روایتی نظام ادویہ اور ہومیوپیتھی کے شعبے میں باہمی اشتراک و تعاون سے متعلق مفاہمت نامے کو سابقہ تاریخ سے اپنی منظوری دی ہے۔ دونوں ملکوں کے درمیان اس مفاہمت نامے پر مارچ 2019 میں دستخط کئے گئے تھے۔
اثرات:
ہندوستان اور بولیویا کے درمیان یہ مفاہمت نامہ باہمی اشتراک و تعاون کے لئے ایک فریم ورک مہیا کرے گا۔ علاوہ ازیں یہ مفاہمت نامہ روایتی نظام ادویہ اور ہومیو پیتھی کے فروغ کے لئے دونوں ملکوں کے درمیان یکساں افادیت کا حامل ہوگا۔ اس سے بولیویا میں روایتی نظام ادویہ اور ہومیو پیتھی کی ترقی ،فروغ اور تشہیر کی راہ ہموار ہوگی ۔ مزید برآں اس مفاہمت نامے سے بولیویا میں آیوش  نظام ادویہ کی اہمیت میں اضافہ ہوگا ۔ اس مفاہمت نامے سے پریکٹیشنروں اور سائنس دانوں کی تربیت کے لئے ماہرین کا باہمی تبادلہ ہوسکے گا اور مشترکہ تحقیق کی راہ ہموار ہوگی، جس سے روایتی نظام ادویہ کے شعبے میں ادویہ کی ترقی اور پریکٹس میں نئے اختراعات ہوں گے۔
U-1875
(Visitor Counter : 77
صحت اور خاندانی بہبود کی وزارت
کووڈ-19 اپ ڈیٹ
ملک گیر ٹیکہ کاری کی مہم کے تحت ابھی تک 166.68 کروڑ ٹیکے لگائے جاچکے ہیں۔
ہندوستان کے ایکٹیو معاملات کی تعداد اس وقت 1743059 ہے۔
ایکٹیو معاملات 4.20 فیصد ہیں۔
بازیابی کی شرح اس وقت 94.60 فیصد ہے۔
گذشتہ 24 گھنٹوں میں 24076 مریض شفایاب ہوئے۔ اس کے ساتھ شفایاب ہونے کی تعداد بڑھ کر 39230198 ہوگئی۔
گذشتہ 24 گھنٹوں میں 167059 نئے معاملات ریکارڈ کئے گئے۔
روزانہ کی پوزیٹیویٹی کی شرح 
ہفتہ وار پوزیٹیویٹی کی شرح
ابھی تک مجموعی طور پر 76.06 کروڑ ٹیسٹ کئے گئے ہیں؛ گذشتہ 24 گھنٹوں میں 1428672 ٹیسٹ کئے گئے۔
ریلوے کی وزارت
ریلوے بورڈ نے ریل بھون میں 64واں ریلوے ویک فنکشن منایا
جناب وی کے یادو نے فنکشن کی صدارت کی اور رننگ ایفشینسی شیلڈ ، میرٹ سرٹی فکیٹس اور ایوارڈز پیش کئے
نئی دہلی، 12 اپریل 2019 / ریلوے بورڈ کے 64ویں ریلوے ویک فنکشن کا انعقاد 12 اپریل 2019 کو ریل بھون ، نئی دہلی میں کیا گیا۔ ریلوے بورڈ کے چیئرمین جناب وی کے یادو نے فنکشن کی صدارت کی اور رننگ ایفشینسی شیلڈ ، میرٹ سرٹی فکیٹس اور ایوارڈز ریلوے اہلکاروں کو پیش کئے۔ یہ ایوارڈز 19-2018 کو ان کی نمایاں کارکردگی کے لئے دیئے گئے۔ اس موقع پر ریلوے بورڈ کے دیگر ارکان اور سینئر اہلکار بھی موجود تھے۔
جناب وی کے یادو نے رننگ ایفشینسی شیلڈ ، ریلوے بورڈ کی اسٹیشنری اور او ایم برانچوں کو مشترکہ طور پر دی۔ ان شاخوں کو صلاحیت ، کیسوں کے فوری نبٹارے اور ریکارڈز کو صحیح طور پر برقرار رکھنے کا بہترین معیار اپنانے کے لئے رننگ ایفیشینسی شیٹ دی گئی۔ اس کے علاوہ دو دیگر بہترین سیکشنوں کو یعنی ریلوے بورڈ کے پروجیکٹ اور ای آر بی –وی شاخوں کو نقد میرٹ سرٹی فکیٹس اور نقد انعامات بھی دیئے گئے۔
میرٹ سرٹیفکیٹیس اور نقد انعامات ریلوے بورڈ کے 45 اہلکاروں کو 19-2018 کے دوران ان کی نمایاں کارکردگی کے لئے دیئے گئے۔ اس کے علاوہ 49 نقد انعامات کھلاڑیوں کو اور دس نقد انعامات کلچرل ارٹسٹوں کو دیئے گئے۔ اس کے علاوہ بین وزارتی اور انڈین سول سروسیز کھیل کود مقابلوں کے لئے ان کی نمایاں کارکردگی کے لئے توصیفی خط بھی دیئے گئے۔
ایوارڈز کی تفصیلات اس طرح ہیں
|
|
بہترین دیکھ ریکھ والے سیکشن
|
|
4
|
|
بہترین کارکردگی کے لئے
|
|
45
|
|
کھیل کود کے لئے
|
|
49@
|
|
ثقافتی سرگرمیوں کے لئے
|
|
10#
|
|
کل ایوارڈز
|
|
108
@ انفرادی ایوارڈز -37 ، گروپ ایوارڈز -12
#انفرادی ایوارڈز -9، گروپ ایوارڈز -1
۔۔۔۔۔۔۔۔۔۔۔
م ن۔ج ۔ ج۔
U- 1843
(Visitor Counter : 52
شہری ہوابازی کی وزارت
شہری ہوابازی کی وزارت کی پارلیمانی مشاورتی کمیٹی کی میٹنگ کا انعقاد
نئی دہلی:19،فروری، 2021:شہری ہوابازی کی وزارت کی پارلیمنٹ کے اراکین پر مشتمل مشاورتی کمیٹی کی میٹنگ کل منعقد کی گئی۔ شہری ہوابازی کے مرکزی وزیر مملکت  جناب ہردیپ سنگھ پوری نے اس میٹنگ کی صدارت کی۔ اس میٹنگ میں اراکین پارلیمنٹ جناب رامناتھ ٹھاکر، جناب نیرج ڈانگی، جناب پرفل پٹیل، جناب راجیوپرتاپ روڈی، جناب شویت ملک، جناب سبرامنیم سوامی، جناب وشمبھرپرساد نشاد اور جناب وینایک بھاؤراؤ راوت نے شرکت کی۔
اراکین پارلیمنٹ کے سوالوں کا جواب دیتے ہوئے جناب پوری نے کووڈ-19 وبا کے دوران لوگوں کےساتھ ایئرلائنز اور شہری ہوابازی کے سیکٹر کے فائدے کیلئے وزارت کے ذریعے کیے گئے مختلف اقدامات کے بارے میں جانکاری دی۔ انہوں نے کم سے کم قیمت اور زیادہ سے زیادہ قیمت کے ساتھ شروع کیے گئے کرایہ زمرے کے بارے میں مطلع کیا۔ جناب پوری نے کہا کہ گھریلو فضائی ٹریفک دن بدن بڑھتی جارہی ہے اور یہ اب تقریباً 3 لاکھ مسافر فی دن ہوگیا ہے۔ انہوں نے مزید کہا کہ گرمی کے موسم کے دوران جیسے جیسے فضائی ٹریفک بڑھے گا ، کرایے کے زمرے اور بعض دیگر پابندیوں کو ختم کیے جانے کاامکان ہے۔ جناب پوری نے آر سی ایس –اُڑان اسکیم، اس کی نیلامی کے عمل اور روٹوں کے بارے میں تفصیلی جانکاری دی۔ انہوں نے مزید کہا کہ بولی کے چار راؤنڈ ہوچکے ہیں اور 700 سے زیادہ روٹوں کی منظوری دی جاچکی ہے جبکہ 300 سے زیادہ روٹوں کو شروع کیا جاچکا ہے۔ انہوں نے مزید کہا کہ اس اسکیم کےتحت دربھنگہ ہوائی اڈہ ایک بہت ہی کامیاب مثال ہے۔ جناب پوری نے معزز اراکین پارلیمنٹ کے سوالات کی بنیاد پر بہار، پنجاب، اترپردیش ریاستوں میں ہوائی اڈوں اور پروازوں کے بارے میں معلومات فراہم کیں۔
معزز اراکین پارلیمنٹ نے ہوائی اڈے کی نجکاری، نئے ہوائی اڈوں کو کھولنے، ہوائی اڈوں کی توسیع اور فلائنگ ٹریننگ آرگنائزیشن وغیرہ کے بارے میں تجاویز پیش کیے۔
--------
ش ح۔م ع۔ ع ن
U NO: 1747
(Visitor Counter : 69